Big Hero 6 (film)

Big Hero 6 er en amerikansk animert actioneventyr- og science fiction-film for barn fra 2014 produsert av Disney. Filmen handler om det 14-årige geniet Hiro og hans harmløse oppblåsbare tjenesterobot, Baymax. Når byen han bor i trues av en ødeleggende hendelse allierer han seg med fire venner for å finne ut av og bekjempe trusselen. Hiro forvandler både vennene og den oppblåsbare roboten til en gjeng høyteknologiske superhelter og kaller gruppen Big Hero 6. Filmen er løst basert på Marvel-serien med samme navn. Den er dataanimert og utgitt i både 2D og i 3D. 

Filmen er den 54. i rekken av Disneys klassikere. 

Den ble godt mottatt av anmelderne, og ble også en publikumsuksess. 

 Handlingsreferat 
Hiro Hamada er et 14 år gammel geni når det gjelder robotikk, og bor i den futuristiske byen "San Fransokyo" som bruker mye av sin fritid på å spille robot-kamper. Hans eldre bror Tadashi tar ham med til et laboratorium ved San Fransokyo Institute of Technology, hvor Hiro møter Tadashis venner, Go Go, Wasabi, Honey Lemon og Fred, og Baymax, en oppblåsbar helse-robot som Tadashi bygde. De møter også Professor Robert Callaghan, leder for universitetets robotikk-program. Hiro bestemmer seg for å søke seg til universitetet. 

For å melde seg på, blir han nødt til å presentere et prosjekt: mikroboter, svermer av veldig små roboter som kan kobles sammen i et hvilket som helst tenkelig arrangement ved hjelp av en sender. Hiro avslår et tilbud fra Alistair Krei, administrerende direktør for Krei Tech, om å markedsføre mikrobotene, og Callaghan aksepterer ham som student ved universitetet. Familien feirer hans suksess, når det plutselig bryter ut en massiv brann i utstillingshallen, og Tadashi løper inn for å redde Callaghan - den eneste personen som var igjen. Bygningen eksploderer få øyeblikk senere.

To uker senere aktiverer Hiro, i sorg over Tadashis dødfall, roboten Baymax ved ett uhell. De finner Hiros eneste gjenværende mikrobot, og følger den til noe som ser ut som et forlatt lager. De oppdager at noen har masse-produsert mikrobotene. En mann med Kabuki-maske angriper dem med mikroboten. De flykter. Men Hiro begynner å mistenke at brannen som tok broren hans ikke var tilfeldig, og egentlig ble startet av mannen i kabuki-maske for å dekke over tyveriet av mikrobotene. Hiro og vennene hans forsøker å spore opp den maskerte mannen. Men den maskerte mannen angriper dem igjen, men de avslører ham som Callaghan - som overlevde eksplosjonen som drepte Tadashi. Hiro søker derfor hevn mot de som han mener stod bak dødsfallet til Tadashi.

 Om filmen 

 Popularitet og økonomi 
Big Hero 6 ble en meget populær kinofilm. Den innbrakte $657,8 millioner på verdensbasis, hvorav $222,5 millioner i USA, $83,8 millioner i Kina, $76,8 millioner i Japan og $2,1 millioner i Norge. I tillegg innbrakte den $101,3 millioner på DVD-salg i USA. Ifølge The Numbers havnet den på 11. plass over de mest innbringende kinofilmene i 2014 og på 10. plass i USA. I Norge hadde den drøyt 181 000 besøkende og ble den 20. mest besøkte filmen i 2015.

Produksjonskostnadene var på $165 millioner.

 Anmelderne 
Den ble meget godt mottatt av anmelderne, noe som gjenspeiles i at den har fått 89 % på Rotten Tomatoes.

 Priser 
Den ble tildelt Oscar i klassen beste animasjonsfilm. Den fikk også en Annie-pris for spesialeffektene.

 Stemmeskuespillere 
(de fremste rollene)
Rollefigur Engelsk stemmeNorsk stemme BaymaxScott AdsitTrond Teigen Hiro Hamada  Ryan Potter Thomas Mannsverk Eliassen Tadashi Hamada Daniel Henney Lars Berteig Andersen FredT. J. MillerTore Sagen GoGo TomagoJamie ChungKristin Jess Rodin WasabiDamon Wayans, Jr.Jakob Schøyen Andersen Honey LemonGénesis RodríguezHeidi Ruud Ellingsen Professor Callaghan, superskurk James Cromwell   Nils Ole Oftebro Alistair Krei Alan Tudyk Halvard Djupvik Aunt CassMaya RudolphSuzanne PaalgardAbigailKatie LowesKirsti KristoffersenPolitimann på stasjonDaniel GersonJon Erling WevlingYama, gangsterPaul BriggsStig Henrik Hoff

 Referanser 

 Eksterne lenker 




Kategori:Filmer fra 2014
Kategori:Animerte science fiction-filmer fra USA
Kategori:Animerte eventyrfilmer fra USA
Kategori:Animerte filmkomedier fra USA
Kategori:Animerte actionfilmer fra USA
Kategori:Animerte barnefilmer fra USA
Kategori:Disney-filmer
Kategori:Engelskspråklige filmer
Kategori:Oscar-vinnere (animasjonsfilm)
Kategori:Filmer basert på Marvel Comics
Kategori:Animerte filmer innspilt i 3D-format